b'\n_START_ARTICLE_\nHelena (luna)\n_START_SECTION_\nOdkritje in imenovanje\n_START_PARAGRAPH_\nLuno Heleno sta odkrila Pierre Laques in Jean Lecacheux v letu 1980 na Observatoriju Pic du Midi v Pirenejih. Prvotno so jo ozna\xc4\x8dili z za\xc4\x8dasnim imenom S/1980 S 6 ._NEWLINE_Uradno ime je dobila leta 1988 po Heleni  iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nHelena ima precej nepravilno obliko z merami 36 \xc3\x97 32 \xc3\x97 30 km. Povpre\xc4\x8dna gostota je okoli 1,4 g/cm\xc2\xb3, kar ka\xc5\xbee na to, da je luna sestavljena v glavnem iz vodnega ledu in delno iz silkatnih kamnin.. Ima visok geometri\xc4\x8dni albedo (okoli 1,67). Njena povr\xc5\xa1ina je zelo svetla.'